Parlamenti britanik merr kontrollin mbi Brexit-in 
Të mërkurën, parlamenti britanik do të votojë në përpjekje për të gjetur një alternativë për marrëveshjen e kryeministres Theresa May për Brexitin
Ligjvënësit britanikë votuan të hënën duke i marrë kryeministres Theresa May kontrollin mbi procesin e daljes së vendit nga Bashkimi Evropian. Pritet që të mërkurën ligjvënësit të votojnë mbi një sërë alternativash për daljen nga BE-ja, me qëllim arritjen e një marrëveshjeje të pranueshme si për Britaninë ashtu edhe BE-në. Me një votim 329 me 302, falë edhe ndihmës së tre ministrave, të cilët dhanë dorëheqjen për të votuar pro mocionit, Dhomës së Komunëve iu hap drita jeshile. Votimi nënkupton që ligjvënësit do të shqyrtojnë një numër propozimesh që shpresojnë se do të jenë të pranueshme për të gjitha palët, në mënyrë që Britania të largohen nga Bashkimi Evropian. thotë Jeremy Corbyn, udhëheqës i Partisë Laburiste. tha kryeministrja Theresa May, Në një referendum të mbajtur në vitit 2016 votuesit britanikë vendosën për shkëputjen e vendit nga Bashkimi Evropian deri më 29 mars të këtij viti. Por shumë ligjvënës dhe miliona qytetarë britanikë kanë ndryshuar qëndrim lidhur me procesin e komplikuar të “divorcit” nga BE-ja dhe ndikimin potencial të tij në ekonominë e vendit. Bashkimi Evropian ka rënë dakort ta shtyjë datën e shkëputjes duke i dhënë afat qeverisë së zonjës May deri më 12 prill, për të qartësuar planet e saj. Ndër opsionet mund të jetë i ashtuquajturi Brexit i butë, sipas të cilit Britania mban lidhje të ngushta ekonomike me BE-në, ose heqja dorë plotësisht nga Brexit-i dhe qëndrimi brenda BE-së.